Florence Harding
<s>Florens Mejbel Kling Harding (; Marion (Ohajo), 15. avgust 1860 — Marion (Ohajo), 21. novembar 1924) bila je supruga predsednika Vorena Hardinga, prva dama SAD u periodu od 4. marta 1921. do 3. avgusta 1923. godine.</s>

<s>Udala se za pet godina mlađeg Hardinga, kada se on bavio izdavanjem novina u Ohaju, a kao vojvotkinja, vrlo je dobro bila primljena u Belu kuću, te se i brzo prilagodila tamo.</s>

<s>Mladost</s>

<s>Rođena je kao Florens Kling 15. avgusta 1860. godine u Marionu, u Ohaju.</s><s>Njeni roditelji Amos Kling, ugledni bankar, i Lujza Buton Kling, su imali troje dece, a Florens je među njima bila najstarija.</s><s>Suprotno nekim tvrdnjama, ona nikada je nisu zvali Flosi.</s><s>Njena majka je često bila depresivna, a otac tiranin, te iako je prema nekim izvorima opisan kao „najbogatiji čovek u gradu“, želeo sina i naredio da se još pre adolescencije Florens odgaja kao muško dete.</s><s>Ova očeva okrutnost je dovela do toga da se ona oseća kao dečak, da ima prava kao i oni, ili kao i svaki drugi čovek.</s><s>Jednom prilikom je rekla: Niti jedan čovek, otac, brat, ljubavnik ili muž može da uništi moj život.</s><s>Zahtevam pravo da živim život koji je dobri Bog dao meni.</s>

<s>Sa ciljem da postane pijanistkinja, Florens je počela studije na Muzičkom konzervatorijumu u Sinsinatiju.</s><s>Sa devetnaest godina, pobegla je sa Henrijem Devolfom, i oni su se venčali, verovatno u Kolumbosu, u Ohaju, nepoznatog datuma.</s><s>Florens je sa njim rodila svog sina jedinca, Maršala Judžina, 22. septembra 1880. godine.</s><s>Pa ipak, par se uskoro razveo, 1886. godine, zbog njegovog nemara.</s>

<s>Pretpostavlja se da su oni živeli u vanbračnoj zajednici jer nikada nije pronađen nijedan zvaničan dokaz njihove bračne zajednice.</s><s>Međutim, lokalne novine su najavili jedno venčanje 22. januara 1880. godine, a i njihov zvaničan razvod sugeriše da je u nekom trenutku ipak došlo do njihovog formiranja formalnog braka.</s>

<s>Brak sa Hardingom</s>

<s>Godine 1890.</s><s>Florens se verila za Vorena Gamalijela Hardinga, vlasnika lokalnih novina, Marion Star.</s><s>Ona je tada bila tridesetogodišnjakinja, on je imao dvadeset pet godina, a Florensin sin je imao pet godina.</s><s>Venčali su se 8. jula 1891. godine, iako se njen otac protivio tome.</s><s>Njih dvoje nisu imali dece, ali je Florensin sin Maršal povremeno s njima živeo, a Voren ga je ohrabrio da se bavi žurnalistikom.</s>

<s>Za vreme jednog muževljevog bolovanja, Florens je postala poslovni menadžer Marion Stara, i odmah se ispostavilo da je vrlo talentovana za vođenje posla.</s><s>Organizovala je tiražni odeljak, poboljšala raspodelu novina, obučila dečake za deljenje i nabavila opremu po željenim cenama.</s><s>Jedan od dečaka koji su raznosili novine, Norman Tomas, kasnije socijalistički predsednički kandidat je izjavio da je Voren bio frontmen, ali je Florens, zapravo, bila pokretačka snaga Marion Stara.</s>

<s>Godine 1905.</s><s>Florens je morala da ode na hitnu operaciju, a lečio je jedan doktor, porodični prijatelj.</s><s>Florensino potpuno poverenje u njega i bliskost sa njim je kasnije potvrdila kontroverze.</s><s>Za vreme njenog oporavka, Voren je imao aferu sa njenom bliskom prijateljicom, Keri Filips.</s><s>To je bila samo jedna u nizu preljuba, koja su navela Florens da razmišlja o razvodu, koji do kraja života nikad nije ostvarila.</s>

<s>Godine 1914.</s><s>Voren je postao senator, te je to u mnogome pomoglo Florensinom menadžmentu, poboljšalo im je prihode, a i ugled im je porastao.</s><s>Šest godina nakon toga, 1920. godine, on je bio republikanski kandidat za predsednika.</s>

<s>U Beloj kući</s>

<s>Dana 4. marta 1921. godine, Florens Harding je postala prva dama SAD, istovremeno uzimajući aktivnu ulogu u državnoj politici, ponekad čak i ispred samog predsednika.</s><s>Imala je jak uticaj na izbor ministra vlade, a kada je on držao govore, slušaoci su verovali da ga je, zapravo, njegova supruga nagovorila da priča i usput mu i napisala i sam govor.</s>

<s>Florens je formirala svoje stavove na temu vivisekcije, rasizma i ženskog prava glasa u odnosu na Ligu naroda.</s><s>Kada je Madam Kiri posetila Belu kuću, Florens ju je pohvalila kao primer profesionalno uspešne žene koja pruža podršku suprugu.</s><s>Posebno za šta se Florens srdačno zalagala, jeste dobrobit ratnih veterana.</s><s>U svemu tome, imala je sreće što živi u njeno vreme, dvadesetih godina, kada je ženskim aktivitam u javnim poslovima bila važna tema u Americi.</s>

<s>Kao domaćica u Beloj kući, Florens je organizovala mnogo elegantnih, starinskih zabava, gde se njen muž prema njoj ophodio kao prema vojvotkinji.</s><s>S druge strane, Florens je održavala korak sa vremenom.</s><s>Letela je avionom, pokretala nove modne trendove, poput svilenih okovratnika, puštala je filmove nakon večere i diskretno služila alkohol svojim gostima za vreme prohibicije.</s>

<s>Umrla je 21. novembra 1924. godine u svom rodnom gradu, Marionu (Ohajo).</s>

<s>Izvori</s>

<s>Vidi još 
 Voren Harding</s>

<s>Spoljašnje veze</s>

<s>Florens Harding - Nacionalna biblioteka prvih dama SAD</s>

<s>Prve dame SAD</s>

